**Абстрактіге қойылатын талаптар:**

Бірінші беттің сол жақ жоғары бұрышында автор (-лар) туралы мәліметтер болуы керек: тегі, аты, әкесінің аты (толық), ғылыми дәрежесі (бар болса), лауазымы, жұмыс орны, байланыс деректері мен e-mail.

Абстрактіде келесі мәліметтер болуы керек:

* секция тақырыбы;
* зерттеу мақсаты;
* зерттеу әдіснамасы;
* зерттеу нәтижесі;
* қорытындылар мен ұсыныстар.

Сөз саны: 300-ден аспауы тиіс.

**Ұсынылған материалдар Конференция тақырыбына сәйкес келмесе немесе қойылған талаптарға сай ресімделмеген жағдайда, Ұйымдастыру комитеті, кері байланыссыз, материалдарды қабылдамауға құқылы.**

**II. ПОСТЕР КӨРМЕСІНЕ ҚАТЫСУ**

**2.1 Постерге қойылатын талаптар:**

Постер өлшемі: 800\*1200 мм, орналасуы – тік (вертикаль) болуы қажет (ресімдеу үлгісі Қосымшада).

Постерде:

* зерттеу мақсаты;
* зерттеу әдіснамасы;
* зерттеу нәтижесі;
* қорытындылар мен ұсыныстар.

Постер материалы тезис түрінде және келесі талаптарға сәйкес ресімделуі керек:

* мәтін көлемі барлық материалдың 30%-ынан аспауы тиіс;
* қаріптің өлшемі бір метр қашықтан еркін оқылатындай болу керек;
* көрнекі ақпарат (фото, сурет, график, диаграмма, сызба) кемінде 300 dpi сапасында болуы қажет.

Автор (-лар) туралы мәліметтер: тегі, аты, әкесінің аты (толық), ғылыми дәрежесі (бар болса), лауазымы, жұмыс орны, байланыс деректері мен e-mail постердің төменгі бөлігіне орналастырылады. Постерді ресімдеу үлгісін [*https://ls.cpm.kz/*](https://ls.cpm.kz/) *Конференция сайтынан* жүктеп алуға болады.

**2.2. Постер авторы (-лар) қосымша әрекетсіз-ақ, автоматты түрде конкурсқа қатысушылардың тізіміне қосылады.**

Постерді бағалау критерийлері:

* **Мазмұн мен ақпарат** – анық проблема, қиысынды аргумент.
* **Талдау мен қорытынды негізділігі** – қорытындылардың алынған мәліметтерге сәйкестігі.
* **Көрнекілік және безендіру –** графиктердің, диаграммалардың, суреттердің сапасы, түстік және композициялық шешімі.
* **Креативтілік және ұсыну ерекшелігі** – ақпаратты стандарттан тыс ұсыну тәсілі, интерактивті элементтерді қолдану.

**2.3 Абстрактілерді (постердің қысқаша мазмұны) қабылдау Конференцияның ресми сайтында** [**https://ls.cpm.kz/**](https://ls.cpm.kz/) **2025 жылдың 14 наурызына дейін жүргізіледі.**

Ұйымдастыру комитеті 2025 жылы 20 наурызға дейін жұмысы мақұлданған педагогтерге постер жіберу кезінде көрсетілген электронды поштаға шақыру хат жібереді.

**НАЗАР АУДАРЫҢЫЗ!** Конференция басталардан бір күн бұрын қатысушы басып шығарылған постерді Ұйымдастыру комитетіне тапсырады.

**Ұсынылған материалдар Конференция тақырыбына сәйкес келмесе немесе қойылған талаптарға сай ресімделмеген жағдайда, Ұйымдастыру комитеті, кері байланыссыз, материалдарды қабылдамауға құқылы.**

**III. КОНФЕРЕНЦИЯҒА ҚАТЫСУ ШАРТТАРЫ МЕН ТӘРТІБІ**

3.1 Конференцияға Сабақты зерттеу (Lesson Study) тәсілін өз тәжірибесінде қолдануға мүдделі барлық адамдар қатыса алады.

3.2. Конференцияға қатысу үшін:

- 2**025 жылы 11 сәуірге дейін** дейінгі мерзімде [**https://ls.cpm.kz/**](https://ls.cpm.kz/)Конференция сайтынан тіркеуден өту және ұйымдастыру жарнасын төлеу керек.

Қатысушының ұйымдастыру жарнасы **– 40 000 теңге.**

2025 жылғы 25 сәуірде **сабақтарды бақылауға** мектептерге барғысы келетін барлық қатысушы қосымша **5 000 теңге** ұйымдастыру жарнасын төлейді.

Ұйымдастыру комитеті **2025 жылы 14 наурыздан** кейін жіберілген абстрактілерді қабылдамайды.

3.3. Барлық қатысушыларға электронды түрде *Қатысушы* *сертификаты* беріледі. Спикерлер мен постерлік көрме қатысушылары *Спикер сертификатын* алады. Постер конкурсының жеңімпаздары І, ІІ, ІІІ дәрежелі дипломдармен марапатталады.

**Байланыс:** Педагогикалық шеберлік орталығы, Астана қ., Хусейн бен Талал көшесі, 21/1., тел.: 8 (7172) 235742.